Source: https://www.svps.sk/zvierata/spolocenske.php
Timestamp: 2018-08-20 03:17:20+00:00

Document:
- Identifikácia, registrácia, pasy spoločenských zvierat
- Premiestňovanie, Dovoz/vývoz spoločenských zvierat
<% if inStr(UserIPAddress,"10.10.") > 0 then Response.Write("<a href=""" & zasielky_i & """ target=""_blank"">Evidencia zásielok</a>") else Response.Write("<a href=""" & zasielky_e & """ target=""_blank"">Evidencia zásielok</a>") end if %>
Informácie pre chovateľov spoločenských zvierat a pasy spoločenských zvierat
Živé zvieratá \ Informácie pre chovateľov spoločenských zvierat
Žiadosť veterinárneho lekára o poverenie na vydávanie pasov spoločenských zvierat
Zriadenie počítačovej databázy pre centrálny register spoločenských zvierat
Zoznam veterinárnych lekárov poverených vydávaním pasov spoločenských zvierat
Výrobcovia pasov spoločenských zvierat
(upravené 23.10.2014)
Odborné usmernenie pre poverených veterinárnych lekárov na vydávanie pasov spoločenských zvierat
(uplatňuje sa od 29.12.2014)
Žiadosť o poverenie na vydávanie pasov spoločenských zvierat spolu s prílohami zasiela súkromný veterinárny lekár na adresu:
Štátna veterinárna a potravinová správa Botanická 17
Identifikácia, pasy spoločenských zvierat
Upozornenie pre chovateľov psov a mačiek, fretiek!
Štátna veterinárna a potravinová správa Slovenskej republiky (ŠVPS SR) dáva do pozornosti informáciu o povinnosti zaregistrovania pasu spoločenského zvieraťa do Centrálneho registra spoločenských zvierat. Ak Váš psík (mačka alebo fretka) má vydaný pas pre spoločenské zviera podľa § 19 ods. 3 zákona č. 39/2007 Z. z. o veterinárnej starostlivosti v znení neskorších predpisov, musia byť údaje z pasu zapísané aj v Centrálnom registri spoločenských zvierat (CRSZ).
Pasy spoločenských zvierat
ŠVPS SR upozorňuje poverených veterinárnych lekárov na vydávanie pasov spoločenských zvierat vyrobených podľa Rozhodnutia Komisie č. 803/2003/ES.
Pasy vyrobené podľa Rozhodnutia Komisie č. 803/2003/ES, ktorým sa stanovuje vzor pasu pre pohyb psov, mačiek a fretiek vo vnútri spoločenstva je možné vydávať do 28.12.2014, po tomto dátume bude možné vydať len pas, ktorý je vyrobený a schválený podľa vykonávacieho nariadenia Komisie (EÚ) č. 577/2013 z 28. júna 2013 o vzorových identifikačných dokladoch na nekomerčné premiestňovanie psov, mačiek a fretiek, o zostavení zoznamov území a tretích krajín a požiadavkách na formát, grafickú úpravu a jazyky vo vyhláseniach potvrdzujúcich súlad s určitými podmienkami stanovenými v nariadení Európskeho parlamentu a Rady (EÚ) č. 576/2013. Vzor pasu tu.
1. Dobrovoľné označovanie psov, mačiek a fretiek
Označovanie psov, mačiek a fretiek po 1.1.2014 nachádzajúcich sa na území Slovenskej republiky, ktoré nie sú komerčne ani nekomerčne premiestňované je dobrovoľné.
Všeobecná povinnosť označovania psov, mačiek a fretiek na území Slovenskej republiky je novelou zákona č. 39/2007 Z. z. účinnou od 1.1.2014 zrušená a identifikácia týchto zvierat sa uskutočňuje na báze dobrovoľnosti – t. j. psy, mačky, fretky, ktoré nie sú predmetom premiestňovania, nemusia, ale môžu byť označené. Informácie do Centrálneho registra spoločenských zvierat môžu byť zapísané len so súhlasom dotknutej osoby.
2. Povinné označovanie spoločenských zvierat
V súlade s Nariadením (ES) č. 998/2003 Európskeho Parlamentu a Rady z 26. mája 2003 o veterinárnych požiadavkách uplatniteľných na nekomerčné premiestňovanie spoločenských zvierat, a ktorým sa mení a dopĺňa smernica Rady 92/65/EHS musia byť všetky spoločenské zvieratá, ktoré sú predmetom premiestňovania a obchodovania v rámci Európskeho Spoločenstva a tretích krajín od 3. júla 2011 označené transpondérom a sprevádzané pasom, ktorý vydá veterinárny lekár poverený na vydávanie pasov spoločenských zvierat.
Podľa § 10 ods. 2 Nariadenia vlády SR č. 313/2003 Z. z. o požiadavkách na zdravie zvierat pri premiestňovaní, výmene s členskými štátmi a dovoze zvierat, spermy, oocytov a embryí z tretích krajín v znení nariadenia vlády č. 504/2005 Z. z. ,,Psy, mačky a fretky, ktoré sú predmetom obchodu, musia spĺňať požiadavky podľa osobitného predpisu. Týmto osobitným predpisom je Nariadenie (ES) č. 998/2003, konkrétne odkazuje na čl. 5 a 6 uvedeného nariadenia, ktoré zakotvujú, že psy, mačky, fretky musia byť pri premiestňovaní označené v súlade s čl. 4 uvedeného Nariadenia a musia byť sprevádzané pasom, ktorý vydal veterinárny lekár oprávnený príslušným orgánom.
Pas spoločenských zvierat je od 1. októbra 2004 jediným platným dokladom pri premiestnení psa, mačky alebo fretky mimo územie členského štátu, v ktorom sa narodili. Pas spoločenského zvieraťa môže vydať len veterinárny lekár, ktorý je na základe žiadosti a splnenia požiadaviek poverený Hlavným veterinárnym lekárom Slovenskej republiky na vydávanie pasov spoločenských zvierat.
Poverení veterinárni lekári sú zapísaní do Zoznamu poverených veterinárnych lekárov (aktualizované 06.08.2018) formát	PDF (veľkosť 496kB) na vydávanie pasov spoločenských zvierat vedenom Komorou veterinárnych lekárov Slovenskej republiky.
Poverený veterinárny lekár na základe požiadavky klienta vystaví pas spoločenského zvieraťa pre psa, mačku alebo fretku, ak dokáže zreteľne prečítať tetovanie, ktoré je vykonané pred 3. júlom 2011 alebo ak je zviera označené transpondérom – mikročipom. V prípade, že zviera nie je označené žiadnym z uvedených spôsobov (transpondérom - mikročipom, tetovanie nie je čitateľné, resp. bolo vykonané po 3.7.2011), musí poverený veterinárny lekár pred vystavením pasu zviera najskôr označiť elektronickým identifikačným systémom (transpondérom - mikročipom).
Počas vystavovania pasu by si žiadateľ mal vždy kontrolovať správnosť uvádzaných údajov, aby sa predišlo problémom do budúcnosti, najmä údaje o vlastníkovi, popis zvieraťa a údaje o identifikácii zvieraťa, ktoré sú rozhodujúce pre kontrolu ale i pre ďalšie zaznamenávanie rôznych údajov v pase. Pre potreby kontroly je zavedený zjednotený elektronický identifikačný systém. Ak je zviera označené transpondérom - mikročipom nezodpovedajúcim systému podľa normy ISO 11 784, je vlastník povinný pri kontrole predložiť čítacie zariadenie umožňujúce odčítanie dát z aplikovaného transpondéru - mikročipu. Z tohto dôvodu by si mal vlastník zvážiť, či nenechá svojho miláčika označiť zjednoteným systémom podľa normy ISO 11 784.
Poverený veterinárny lekár vedie evidenciu o vydaných pasoch a zadáva údaje o zvieratách, ktorým bol vydaný pas a o ich vlastníkovi do CRSZ.
Pas spoločenských zvierat je úradným dokladom, ktorým vlastník alebo osoba zodpovedná za zvieratá, ktorú vlastník zvierat poveril ich starostlivosťou, preukazuje:
identitu zvieraťa, ktorému je pas spoločenského zvieraťa vydaný,
platnosť vakcinácie alebo revakcinácie proti besnote, prípadne iným chorobám prenosných na psy, mačky a fretky (oddiel IV a VIII pasu),
ošetrenie proti vonkajším parazitom prípravkom účinným proti kliešťom a/alebo proti vnútorným parazitom prípravkom účinným proti Echinococcus granulosus (podmienka pre vstup do niektorých členských štátov – pozri premiestňovanie),
titer neutralizačných protilátok proti besnote najmenej 0,5 UI/ml; sérologický test musí byť vykonaný v schválenom laboratóriu na vzorke krvného séra odobratého veterinárnym lekárom (podmienka pre vstup do niektorých členských štátov – pozri premiestňovanie) (oddiel V pasu),
Pas spoločenských zvierat slúži na zaznamenávanie všetkých zmien, týkajúcich sa vyššie uvedených dôvodov, pre ktoré sa pasy spoločenských zvierat vystavujú.
Premiestňovanie, dovoz/vývoz spoločenských zvierat
Základná legislatíva usmerňujúca premiestňovanie spoločenských zvierat:
Nariadenie Európskeho parlamentu a Rady (EÚ) č. 576/2013 z 12. júna 2013 o nekomerčnom premiestňovaní spoločenských zvierat a zrušení nariadenia (ES) č. 998/2003
Vykonávacie Nariadenie Komisie (EÚ) č. 577/2013 z 28. júna 2013 o vzorových identifikačných dokladoch na nekomerčné premiestňovanie psov, mačiek a fretiek, o zostavení zoznamov území a tretích krajín a požiadavkách na formát, grafickú úpravu a jazyky vo vyhláseniach potvrdzujúcich súlad s určitými podmienkami stanovenými v nariadení Európskeho parlamentu a Rady (EÚ) č. 576/2013
Vykonávacie Nariadenie Komisie (EÚ) 561/2016 z 11. apríla 2016, ktorým sa mení príloha IV k vykonávaciemu nariadeniu (EÚ) č. 577/2013, pokiaľ ide o vzor veterinárneho osvedčenia na nekomerčné premiestňovanie psov, mačiek alebo fretiek do členského štátu z určitého územia alebo tretej krajiny
Vykonávacie Rozhodnutie Komisie (EÚ) 519/2013 z 21. októbra 2013, ktorým sa stanovuje zoznam území a tretích krajín, z ktorých je povolený dovoz psov, mačiek a fretiek a vzor veterinárneho osvedčenia na takýto dovoz
Smernica Rady 92/65/EHS z 13. júla 1992, ktorou sa ustanovujú veterinárne požiadavky na obchodovanie so zvieratami, spermou, vajíčkami a embryami, na ktoré sa nevzťahujú veterinárne požiadavky ustanovené v osobitných právnych predpisoch spoločenstva uvedených v prílohe A oddieli I smernice 90/425/EHS, a na ich dovoz do spoločenstva
Čo je spoločenské zviera:
Článok 3 písm. b) Nariadenia Európskeho parlamentu a Rady (EÚ) č. 576/2013 z 12. júna 2013 o nekomerčnom premiestňovaní spoločenských zvierat a zrušení nariadenia (ES) č. 998/2003 (ďalej len „nariadenie 576/2013) definuje „spoločenské zviera“ ako zviera druhov uvedených v prílohe I sprevádzajúce svojho vlastníka alebo oprávnenú osobu počas nekomerčného premiestňovania, za ktoré počas tohto nekomerčného premiestňovania nesie zodpovednosť vlastník alebo oprávnená osoba.
Nekomerčné premiestňovanie spoločenských zvierat
Čl. 3 písm. a) nariadenia 576/2013 je definované ako každé premiestňovanie, ktorého cieľom nie je predaj spoločenského zvieraťa ani zmena jeho vlastníctva
Čo je obchod
Pod pojmom obchod sa rozumie podľa § 2 písm. a) zákona č. 39/2007 Z. z. obchod so zvieratami, násadovými vajciami, zárodočnými produktmi, živočíšnymi vedľajšími produktmi, produktmi živočíšneho pôvodu a ostatnými produktmi podľa tohto zákona medzi členskými štátmi Európskej únie (ďalej len „členský štát“).
Nekomerčné premiestňovanie spoločenských zvierat stanovuje nariadenie 576/2013 o nekomerčnom premiestňovaní spoločenských zvierat (psy, mačky, fretky).
nekomerčné premiestňovanie spoločenských zvierat v rámci krajín EÚ
z členských štátov EÚ na územie Slovenskej republiky Formát PDF
zo Slovenskej republiky do členských štátov EÚ Formát PDF
nekomerčné premiestňovanie spoločenských zvierat z tretích krajín na územie Slovenska
z tretích krajín nachádzajúcich sa na zozname krajín podľa nariadenia 576/2013. Formát PDF
z tretích krajín nenachádzajúcich sa na zozname podľa nariadenia 576/2013. Formát PDF
zoznam tretích krajín podľa nariadenia 576/2013 Formát PDF
nekomerčné premiestňovanie spoločenských zvierat zo Slovenska do tretích krajín
ako postupovať Formát PDF
žiadosť na vyjednanie vzájomných podmienok Formát PDF, Formát DOCX
žiadosť na presun pri nevyjednaných podmienkach Formát PDF, Formát DOCX
čestné prehlásenie pri nevyjednaných podmienkach Formát PDF, Formát DOCX
Rozhodnutie členských štátov týkajúce sa uplatňovania výnimky z podmienok očkovania mladých psov a mačiek proti besnote https://ec.europa.eu/food/animals/pet-movement/eu-legislation/young-animals_en
V prípade ak nie je možné splniť niektoré z vyššie uvedených podmienok pre nekomerčný presun spoločenských zvierat, podmienky pre následné presuny stanovuje Smernica Rady 92/65/EHS z 13. júla 1992, ktorou sa ustanovujú veterinárne požiadavky na obchodovanie so zvieratami, spermou, vajíčkami a embryami, na ktoré sa nevzťahujú veterinárne požiadavky ustanovené v osobitných právnych predpisoch spoločenstva uvedených v prílohe A oddiel I smernice 90/425/EHS, a na ich dovoz do spoločenstva.
V takýchto prípadoch (napr. presun spoločenského zvieraťa mimo územia SR so súčasnou zmenou vlastníctva, obchodovanie so psami, mačkami alebo fretkami mimo územia SR, premiestňovanie viac ako 5ks zvierat) sa uplatňuje článok 10 smernice 92/65. Pre takýto presun musia byť splnené minimálne podmienky ustanovené nariadením 576/2013 o nekomerčnom premiestňovaní spoločenských zvierat, zvieratá musia byť 48 hodín pred presunom klinicky vyšetrené veterinárnym lekárom schváleným príslušným orgánom a zvieratá musia byť počas prepravy na miesto určenia sprevádzané veterinárnym osvedčením o ich zdravotnom stave.
V prípade komerčnej zásielky psov , mačiek alebo fretiek z pochádzajúcej z tretej krajiny smerujúcej na územie Slovenska, napr. v prípade kúpy zvieraťa z tretej krajiny, je potrebné, aby okrem vyššie uvedeného bolo zviera počas prepravy sprevádzané zdravotným certifikátom. Vzor certifikátu nájdete vo VYKONÁVACOM ROZHODNUTÍ KOMISIE z 21. októbra 2013, ktorým sa stanovuje zoznam území a tretích krajín, z ktorých je povolený dovoz psov, mačiek a fretiek a vzor veterinárneho osvedčenia na takýto dovoz (2013/519/EÚ)
Výnimka pre nekomerčné premiestňovanie spoločenských zvierat z tretích krajín do členských štátov v súvislosti núteným opustením tretích krajín z dôvodu prírodných živlov.
Členské štáty môžu vo výnimočných situáciách povoliť nekomerčné premiestňovanie spoločenských zvierat na svoje územie, ktoré nespĺňajú podmienky ustanovené v týchto článkoch, ak:
vlastník už podal žiadosť o povolenie a štát určenia takéto povolenie udelil (Povolenie môže zahŕňať povolenie na tranzit cez iný členský štát, ak členský štát tranzitu poskytol členskému štátu určenia predchádzajúci súhlas) ;
spoločenské zvieratá sú izolované pod úradným dohľadom po dobu nevyhnutnú na to, aby splnili tieto podmienky a nepresahujúcu šesť mesiacov:
na mieste schválenom príslušným orgánom a
v súlade s podmienkami ustanovenými v povolení.
Nekomerčné premiestňovanie spoločenských zvierat druhov uvedených v časti B prílohy I nariadenia Európskeho parlamentu a Rady č. 576/2013 na územie Slovenskej republiky
Patria sem spoločenské zvieratá (iné ako psy, mačky, fretky) druhov:
bezstavovce,
okrasné vodné živočíchy,
obojživelníky,
plazy,
vtáky, iné druhy vtákov ako hydina,
Nekomerčné premiestňovanie spoločenských zvierat druhov uvedených v časti B prílohy I nariadenia Európskeho parlamentu a Rady č. 576/2013 na územie Slovenskej republiky Formát PDF aktualizované dňa 28.03.2018
Zoznam vstupných miest pre spoločenské zvieratá v rámci neobchodného styku pri vstupe z tretích krajín
Spoločenské zvieratá sa pri premiestňovaní z tretej krajiny na územie EÚ podrobujú kontrolám dokumentov a totožnosti príslušnými orgánmi na mieste vstupu na územie Spoločenstva.
miesta vstupu spoločenských zvierat na území Slovenskej republiky Formát PDF
zoznam členských štátov EÚ s miestami vstupu spoločenských zvierat na ich územie https://ec.europa.eu/food/animals/pet-movement/eu-legislation/non-commercial-non-eu/tpe_en
Údaje, ktoré potvrdzujú splnenie požiadaviek na premiestňovanie psov, mačiek a fretiek uvedených v bodoch b) a d) môže potvrdzovať len poverený veterinárny lekár, ktorý je povinný pred každým zaznamenaním zmeny overiť identitu zvieraťa. Pokiaľ na zvierati bola vykonaná vakcinácia proti besnote, resp. inej chorobe nepovereným veterinárnym lekárom na vydávanie pasov, nie je táto vakcinácia platná pre účely premiestnenia!

References: § 19
 § 10
 čl. 5
 čl. 4

Čl. 3
 § 2